CELEX: 32019D2096
Language: lv
Date: 2019-11-28 00:00:00
Title: Politikas un drošības komitejas Lēmums (KĀDP) 2019/2096 (2019. gada 28. novembris) par ES misijas spēku komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali), un ar ko atceļ Lēmumu (KĀDP) 2019/948 (EUTM Mali/2/2019)

9.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 317/108
               
            
         POLITIKAS UN DROŠĪBAS KOMITEJAS LĒMUMS (KĀDP) 2019/2096
         (2019. gada 28. novembris)
         par ES misijas spēku komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali), un ar ko atceļ Lēmumu (KĀDP) 2019/948 (EUTM Mali/2/2019)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. pantu,
         ņemot vērā Padomes Lēmumu 2013/34/KĀDP (2013. gada 17. janvāris) par Eiropas Savienības militāro misiju, lai palīdzētu Mali bruņoto spēku apmācībā (EUTM Mali) (1), un jo īpaši tā 5. pantu,
         tā kā:
         
                     (1)
                  
                  
                     Ievērojot Lēmuma 2013/34/KĀDP 5. panta 1. punktu, Padome pilnvaroja Politikas un drošības komiteju (PDK) pieņemt lēmumus par EUTM Mali politisko kontroli un stratēģisko vadību, tostarp lēmumus par nākamo ES misijas EUTM Mali spēku komandieru iecelšanu amatā.
                  
               
                     (2)
                  
                  
                     2019. gada 29. maijā PDK pieņēma Lēmumu (KĀDP) 2019/948 (2), ar ko par ES misijas EUTM Mali spēku komandieri iecēla brigādes ģenerāli Christian HABERSATTER.
                  
               
                     (3)
                  
                  
                     2019. gada 22. oktobrī Portugāle ierosināja par ES misijas EUTM Mali spēku komandieri no 2019. gada 12. decembra iecelt brigādes ģenerāli João Pedro RATO BOGA DE OLIVEIRA RIBEIRO, kurš nomainītu brigādes ģenerāli Christian HABERSATTER.
                  
               
                     (4)
                  
                  
                     ES Militārā komiteja 2019. gada 29. oktobrī atbalstīja minēto ieteikumu.
                  
               
                     (5)
                  
                  
                     Ir jāpieņem lēmumu par brigādes ģenerāļa João Pedro RATO BOGA DE OLIVEIRA RIBEIRO iecelšanu misijas EUTM Mali spēku komandieri no 2019. gada 12. decembra.
                  
               
                     (6)
                  
                  
                     Tādēļ Lēmums (KĀDP) 2019/948 būtu jāatceļ.
                  
               
                     (7)
                  
                  
                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Tādēļ Dānija nepiedalās šā lēmuma pieņemšanā, un Dānijai tas nav saistošs un nav jāpiemēro,
                  
               IR PIEŅĒMUSI ŠO LĒMUMU.
         
            1. pants
            Brigādes ģenerāli João Pedro RATO BOGA DE OLIVEIRA RIBEIRO ar šo no 2019. gada 12. decembra ieceļ par ES misijas spēku komandieri Eiropas Savienības militārajai misijai, lai palīdzētu Mali bruņoto spēku apmācībā (EUTM Mali).
         
         
            2. pants
            Ar šo atceļ Lēmumu (KĀDP) 2019/948.
         
         
            3. pants
            Šis lēmums stājas spēkā 2019. gada 12. decembrī.
         
         
            Briselē, 2019. gada 28. novembrī
            
               
                  Politikas un drošības komitejas vārdā –
               
               
                  Priekšsēdētāja
               
               S. FROM-EMMESBERGER
            
         
         
            (1)  OV L 14, 18.1.2013., 19. lpp.
         
         
            (2)  Politikas un drošības komitejas lēmums (KĀDP) par ES misijas spēku komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali), un ar ko atceļ Lēmumu (KĀDP) 2018/1791 (EUTM Mali 1/2019) (OV L 152, 11.6.2019., 72. lpp.).